*Vidi i: Stjepan Tomaš (imenjaci)*

**Stjepan Tomaš** (Nova Bukovica kod Slatine, 2. I. 1947), hrvatski književnik.

Životopis
---------

Završio je gimnaziju u Našicama i diplomirao jugoslavenske književnosti i komparativnu književnost na Filozofskom fakultetu u Zagrebu. Živi i radi u Osijeku. Piše pripovijetke, romane i drame, za djecu i odrasle.

Sedamdesetih godina 20. stoljeća radio je kao profesor hrvatskog ili srpskog jezika u Srednjoškolskom centru Beli Manastir (kasnije Centar za usmjereno obrazovanje /CUO/ "Bratstvo-jedinstvo"). Od 1973. do 1977. bio je urednik školskog lista Baranjski srednjoškolac.

Jedan je od rijetkih hrvatskih književnika koji istovremeno i podjednako uspješno piše dječju i nedječju književnost. Za djecu je napisao četiri romana i niz radio-igara. Dobitnik je prestižne književne nagrade "Grigor Vitez".

Književni rad
-------------

Dosad je objavio devetnaest knjiga: trinaest za odrasle i šest za djecu. Više je puta nagrađivan. Najuglednije su nagrade *Grigor Vitez* (1978.) za najbolju dječju knjigu te Nagrada  *K. Š. Gjalski* (2001.) za knjigu pripovijedaka "Odnekud dolaze sanjari".

U knjizi *"Drame"* (1999.) objavio je četiri teksta, od kojih su tri izvedena: *"Smrtna ura"* 1989. u Zagrebu, *"Zlatousti ili tužni dom hrvatski"* u HNK-u Osijek 1995. dok je *"Lov na vješticu"* bio uvršten u program HNK-a Osijek za 2002. godinu. Nekoliko mu je igara za djecu i pripovijedaka emitirao Radio-Zagreb.

Zastupljen je u nekoliko antologija suvremene hrvatske i jugoslovenske proze. Kritika je uglavnom povoljno ocijenila Tomaševa djela i proglasila ga jednim od najdarovitijih prozaika svoje generacije, poznate u novijoj hrvatskoj književnosti pod nazivom "borhesovci".

Djela
-----

* *"Sveti bunar"*, zbirka pripovijedaka (1972)
* *"Tko kuca otvorit će mu se"*, zbirka pripovijedaka (1975)
* *"Građani u prvom koljenu"*, roman (1975, 1978)
* *"Taninska četvrt : roman"* (1980)
* *"Moljac i noćni čuvar"*, roman (1982)
* *"Smrtna ura : pripovijetke"* (1983)
* *"Dobar dan, tata"* (1987, 1991, 1995, 1998, 2002, 2005)
* *"Drame"* (1989; *"Smrtna ura"*; *"Zlatousti ili tužni dom hrvatski"*; *"Lov na vještice"*; *"Srpski Bog Mars"*)
* *"Halo, ovdje komandosi"* (1991, 2003)
* *"Gdje stanuje Hrvatska"* (1992; časopis "Književna revija", god. 32, br. 1-2, str. 9-11)
* *"Đokina sela : (crna komedija)"* (1993; časopis "Književna revija", god. 33, br. 5/6, str. 25-36)
* *"Srpski bog Mars"* (1995)
* *"Emigranti : roman"* (1998)
* *"Odnekud dolaze sanjari"* (2001)
* *"Pas koji je čitao s usana" (roman za djecu, 2001)*
* *"Noćni posao : izabrane pripovijetke"* (2001)
* *"Guslač od marcipana"* (2004)
* *"Guslačeva smrt"* (2004; časopis "Republika", god. 60, br. 3, str. 3-13)
* *"Dragoljubov san"* (2004; časopis "Kolo", god. 14, br. 3, str. 600-604)
* *"Moj tata spava s anđelima (Mali ratni dnevnik):1991,1992,1993 str 155-162*

Pripovijetke
------------

U knjizi "Noćni posao : izabrane pripovijetke" (Zagreb, 2001) objavljene se ove pripovijetke: 

* *"Zidovi naše kuće"*
* *"Šukaraš"*
* *"Ispovicu"*
* *"Herostrat"*
* *"Priča o ljubavi"*

Izvori
------

* Anonim: *(O piscu i djelu)*, u: Stjepan Tomaš: *"Smrtna ura"*, Zagreb, 1983, zadnje korice
* Anonim: *Biografija* (Stjepan Tomaš Arhivirano 2008-05-01 na Wayback Machine-u)